Author: Emil Gažo
Last saved by: hojer
Company: ÚCO MV SR

Predkladacia  správa

 	Vyhodnotenie plnenia úloh zo smernice pre civilné núdzové plánovanie v Slovenskej republike v roku 2007 predkladá podpredseda vlády a minister vnútra Slovenskej republiky na základe bodu B.4. uznesenia vlády Slovenskej republiky č. 4 z 11. januára 2006 k návrhu smernice pre civilné núdzové plánovanie v Slovenskej republike. Predmetné uznesenie ukladá ministrovi vnútra  predložiť na rokovanie vlády Slovenskej republiky vyhodnotenie plnenia úloh zo smernice pre civilné núdzové plánovanie do 31. marca každého nasledujúceho roku.
	Materiál vypracoval sekretariát výboru Bezpečnostnej rady Slovenskej republiky pre civilné núdzové plánovanie na základe podkladov členov výboru. Obsahuje vyhodnotenie plnenia úloh v hlavných oblastiach civilného núdzového plánovania v Slovenskej republike v roku 2007 tak, ako sú určené v smernici pre civilné núdzové plánovanie v Slovenskej republike. Prešiel medzirezortným pripomienkovým konaním a predkladá sa na rokovanie vlády Slovenskej republiky bez rozporov.
            Zo správy nevyplývajú finančné dôsledky na štátny rozpočet a nemá priamy ekonomický, environmentálny vplyv, vplyv na zamestnanosť a podnikateľské prostredie, a preto doložka  vplyvov nie je súčasťou predkladaného materiálu.